Kødbyens Mad og Marked fra København firedobler sine aktiviteter i Aarhus i år med Kulbroen og Godsbanen som de største samarbejdspartnere.

Annonce

På lørdag 16. april bliver det forår på Kulbroen. I hvert fald ifølge street food-kalenderen.

Her slår Kødbyens Mad og Marked nemlig for første gang i 2016 skodder og teltdug til side til årets første store madmarked i Aarhus. At det sker netop på Kulbroen er ingen tilfældighed. Ej heller at det er netop Kødbyens Mad og Marked, der er medarrangør på arrangementet.

Madmarkerne Permanente markeder: Aarhus Central Foodmarket: Sankt Knuds Torv, Aarhus C. Mad- og byrumsprojekt. Åbner i løbet af sommeren. Tilladelsen er på plads.

Øboderne: Pier 2, Aarhus Havn. Mad- og markedsalg. Forventet åbning i løbet af sommeren. Endelig godkendelse mangler

Folkets Spisehus: Rutebilstationen, Aarhus C. Salg af tilberedt mad. Forventet åbning til august. Endelig godkendelse mangler

Smagsgiveriet: Marselis Boulevard 177, Aarhus C. Åbnede september 2015. Salg af produkter fra lokale producenter under samme tag. Åbningstider: Mandag-fredag 10.00-19.00, lørdag: 10.00-15.00

Ingerslev Torv: Ingerslev Boulevard, Aarhus C. Grønt- og blomstertorv m.m. Åbnet onsdage og lørdage 08.00-14.00. Planlagte pop-up markeder Kulbroen, Sydhavnen: Kødbyens Mad og Marked. 16.-17. april: Åbningsfest. 27.-29. maj: Sommermarked. Ukendt dato: Bas under Buen. 26.-28. august: Aarhus Festuge. 17.-18. september: Sæsonafslutning

Godsbanen, Spiselauget: 19.-20. maj: Finders Keepers. 21. maj: Forårsmarked med Kødbyens Mad og Marked. 24-.25. august: Finders Keepers. 26. august-4. september: Aarhus Festuge. 11.-12. december: Julemarked med Kødbyens Mad og Marked

Ridehuset, Aarhus: Kødbyens Mad og Marked. 28. april-1. maj: Spot festival. 13.-16. juli: Aarhus Jazzfestival

Vennelystparken, Aarhus: Kødbyens Mad og Marked. 16. maj: BørnefestiBal

Musikhusparken, Aarhus : Kødbyens Mad og Marked. 13. august: SommerChillout. 20.-21. august: CYKLO

Bispetorvet, Aarhus: Asian Culture Festival. 10.-11. juni: Smag på Asien

Tangkrogen, Aarhus: Food Festival. 2.-4. september: Nordens største madbegivenhed

For netop Kulbroen hører til blandt faste samarbejdspartnere i Aarhus, og Kødbyens Mad og Marked lander her fem gange i løbet af det kommende halve år. Det er alene to besøg mere end de tre af slagsen, som københavner-foretagendet lagde i byen i fjor.

Annonce

10.000 besøgende

I alt har det madmæssige pop up-koncept foreløbigt 12 planlagte arrangementer i Aarhus i 2016. Det bliver også til flere besøg hos den anden store samarbejdspartner i byen, Spiselauget på Godsbanen, samt i Ridehuset, Musikhusparken og Vennelystparken.

»To af vores tre arrangementer i Aarhus i 2015 ved Kulbroen og på Godsbanen havde flere end 10.000 besøgende. Det viser lidt om potentialet i byen, og vi tror på, at vores model med forskellige nedslag er den rigtige vej at gå,« siger Jonas Kring, ansvarlig for Kødbyens Mad og Markeds aktiviteter lokalt.

Annonce

Hvad kan byen bære?

Med en firedobling af aktivitetsniveauet er han ikke umiddelbart nervøs for at mætte markedet, men han er generelt spændt på at følge konkurrencen i byen med flere nye aktører på vej på banen.

»Vores pop up-madmarkeder er hver gang bundet op på en ny event. Der er for eksempel stor forskel på åbningsfesten på Kulbroen næste weekend og vores deltagelse ved Spot Festival, hvor vi laver et food court i forbindelse med musikfesten to uger senere. Når vi er ved Kulbroen og på Godsbanen vil der hver gang også være et råvaremarked, mens der andre steder alene vil være mulighed for at købe tilberedt mad som en del af et andet arrangement,« forklarer Jonas Kring og fortsætter: